b'\n_START_ARTICLE_\nLeeuwarden\n_START_SECTION_\nZemljopisne karakteristike\n_START_PARAGRAPH_\nLeeuwarden le\xc5\xbei na sjeveru Nizozemske, na kri\xc5\xbeanju kanala Harinxma i Dokkumer Ee.\n_START_SECTION_\nPovijest\n_START_PARAGRAPH_\nLeeuwarden se formirao u ranom srednjom vijeku kao luka na Middelzeeu, nekada\xc5\xa1njem plitkom estuariju koji je isu\xc5\xa1en jo\xc5\xa1 u 13. stolje\xc4\x87u. Status grada dobio je 1435., a u 1504. godini, postao je prijestolnica Frizije. Od 1582. do 1747. grad je bio rezidencija frizijskih vladara dinastije Orange-Nassau, predaka dana\xc5\xa1nje nizozemske kraljevske porodice. Grad je od 16. do 18. stolje\xc4\x87a bio poznati centar zlatarstva i svilarstva, a i danas je privredni centar Frizije.\n_START_SECTION_\nZnamenitosti\n_START_PARAGRAPH_\nNajve\xc4\x87e znamenitosti Leeuwardena su renesansna Kancelarija, pala\xc4\x8da koja je orginalno bila sjedi\xc5\xa1te frizijske vlade i suda, stara tr\xc5\xbenica Waag iz 1598., Gradska vije\xc4\x87nica (Stadhuis) iz 1724. i nedovr\xc5\xa1eni zvonik Oldehove, crkve sv. Bonifacija iz 1529., visok 40 metara koji je poput onog u Pisi blago nagnut. _NEWLINE_Grad ima i brojne muzeje od kojih su najzna\xc4\x8dajniji Muzej Frizije \xe2\x80\x93 Fries Museum (on je i najve\xc4\x87i provincijski muzej u dr\xc5\xbeavi), u kom se pored stalnog postava odr\xc5\xbeavaju i brojne kvalitetne izlo\xc5\xbebe. Pored tog tu je i Muzej Princessehof koji izla\xc5\xbee keramiku orijentalnu umjetnost, i Muzej Pier Pander u kom su izlo\xc5\xbeena djela tog kipara.\n_START_SECTION_\nGradska privreda\n_START_PARAGRAPH_\nLeeuwarden je zna\xc4\x8dajni \xc5\xbeeljezni\xc4\x8dki \xc4\x8dvor, i poznato tr\xc5\xbei\xc5\xa1te stoke (Frieslandhal), kako je centar kraja u kom se proizvode velike koli\xc4\x8dine mlijeka, ima i brojne pogone za njegovu preradu. Grad je i veliki administrativni, obrazovni i financijski centar.'